Telefóny pre ženy: Aký telefón darovať manželke či frajerke na vianoce
Blížia sa vianoce a telefóny sú taký vďačný darček. Všetci sú z nich nadšení, každý človek telefón potrebuje a každého poteší nový telefón (teda okrem starej mamy, tá sa nechce učiť nový telefón, tej stačí starý). Dnes poradíme, ako vybrať telefón pre ženu...
Vianoce nie sú len sviatkami lásky a pokoja, ale už sme si nejako nasilu zvykli na to, že sú aj sviatkami pre celú tu "bandu" obchodníkov, ktorí sa usilujú z nás vymámiť čo najviac peňazí nalákaním na dve čarovné slovíčka "vianočná akcia". Výnimkou nie sú ani mobilní operátori, a práve vianočné obdobie je vďaka zaujímavým akciám najbohatšie obdobie na podpisovanie nových a predlžovanie starých zmlúv. Ak aj vy riešite dilemu, ktorý z telefónov si vybrať, ponúkam vám zopár tipov.
Naschvál vás nebudem zaťažovať triedením do všetkých možných druhov paušálov, pretože by z toho bol len zbytočný chaos. Aj tak to v praxi funguje tak, že v snahe udržať si zákazníka vám pri návšteve predajne operátor ponúkne "ako špeciálnu akciu pre vás" telefón z vyššej kategórie.
Aké telefóny sa hodia ženám? Štyri kategórie telefónov pre štyri typy žien.
Žena "Rozprávačka"
Je to typ ženy, ktorá potrebuje telefón iba na telefonovanie a písanie esemesiek. Pritom nerozhoduje, či je technický antitalent alebo milovníčka technológií. Skrátka nevyžaduje od mobilu iné funkcie ako tie primárne, pretože tie ostatné buď nepotrebuje, alebo ich používa inak (napr. má vždy poruke foťák, notebook, mp3-ku a pod.).
Čo vyžaduje od mobilu?
- jednoduché ovládanie
- pohodlnú klávesnicu
- dobrú výdrž baterky
Vhodné mobily:
- Nokia 7230 (na obrázku)
- Nokia C5
- Sony Ericsson Cedar
- Sony Ericsson Elm
Žena "Štýlovka"
Sem patria dievčatá a mladšie ženy, ktoré od mobilu požadujú viaceré moderné funkcie a naplno ho využívajú ako jedno zariadenie pre viacero účelov - mobil, foťák, mp3-ka a pod.)
Čo vyžaduje od mobilu?
- štýlový dizajn
- dotykový displej
- veľkú pamäť alebo možnosť rozšírenia pamäťovej karty pre ukladanie súborov
- lepší foťák
- hudobný prehrávač
- možnosť internetového pripojenia
Vhodné mobily:
- Nokia X3 Touch and Type
- Sony Ericsson Xperia X10 mini (na obrázku)
- Samsung Galaxy 3
Žena "Podnikateľka"
Kombinuje prvé dva typy. Podnikateľka väčšinou telefonuje (esemeskuje menej), ale potrebuje mať v telefóne aj špeciálne funkcie pre svoje biznis potreby, a to hlavne dobrý prístup na internet spolu s kvalitným e-mailovým klientom, aby mohla mať nonstop prístup k elektronickej pošte, a možnosť prehliadať základné kancelárske dokumenty.
Čo vyžaduje od mobilu?
- väčší displej
- dobrú výdrž baterky
- e-mailový klient
- prehliadač dokumentov
Vhodné mobily:
- Nokia E52
- LG GD880 Mini (na obrázku)
- Nokia C6
Žena "Geek-girl"
Zaujíma sa o internetové a mobilné technológie, je neustále online a v spojení s celým svetom na Facebooku či Twitteri. Neuspokojí sa s priemernými funkciami, ale potrebuje mať vždy to najlepšie, čo sa na trhu vyskytne.
Čo vyžaduje od mobilu?
- podporu najmodernejších technológii
- výbornu podporu internetového pripojenia
- maximum užitočných funkcií
Vhodné mobily:
- Apple iPhone
- HTC Desire (na obrázku)
- Samsung Galaxy S
Nezabúdajte, že mobilný telefón je už dnes spotrebným materiálom, a počíta sa, že ho približne každé dva roky vymeníte. Nekupujte si teda za každú cenu našlapaný mobil. Vyberte si taký, aby slúžil vašim potrebám.
Uvedené tipy vám môžu pomôcť pri rozhodovaní, no určite vám pred kúpou odporúčam pozrieť si nejaké stránky, ktoré sa na mobily špecializujú (napr. Fony.sk alebo pda.pravda.sk), kde si prečítate podrobné recenzie, skúsenosti a názory užívateľov.
Geekgirl, jazyková korektorka, vydavateľka kníh, copywriterka a blogerka, zakladateľka projektu Červené pero. Fušujem aj do webov a grafiky, producírujem sa na sociálnych sieťach a zaujímam sa o metódy GTD.
5 komentárov k článku:
Novinky
3 rokmi
Aprílové vtípky: Výběr toho nejlepšího kolem počítačů, internetu a techniky
Výběr nejlepších aprílových vtípků 2019
3 rokmi
Fotky Google sa učia lepšie pracovať s dokumentmi
Spoločnosť Google prostredníctvom svojho účtu na sociálnej sieti Twitter oficiálne predstavila novú funkciu svojej aplikácie Fotky Google.
3 rokmi
Gmail dovoľuje naplánovať poslanie emailu neskôr
Spoločnosť Google dnes oznámila pridanie funkčnej novinky do svojej populárnej webmailovej služby Gmail, možnosť naplánovať poslanie emailu na neskôr.
4 rokmi
Používatelia Chrome začali prechádzať na nový rýchlejší Firefox, avizujú dáta Mozilly
Nový lepší a rýchlejší prehliadač Firefox 57 Quantum vyúsťuje zrejme do viac používateľov prechádzajúcich respektíve vracajúcich sa na tento prehliadač z iných prehliadačov, na osobných počítačoch aj smartfónoch.
4 rokmi
Briti dokončili kúpu SK-NIC-u. Nové .sk domény nechávajú za 8.4 eur
Predaj správcu slovenskej domény .sk, SK-NIC, bol dokončený a novým majiteľom po telekomunikačnej skupine Danubiatel, do ktorej patrí napríklad Swan a 4ka, je britská spoločnosť CentralNic.Staršie novinky »
TOP dlhšie
- Aj ty môžeš byť najčítanejší. Napíš článok »
TOP tento mesiac
- Aj ty môžeš byť najčítanejší. Napíš článok »
Posledné komentáre
- Pokiaľ používaš nejaký lepší bitmapový editor, napr. Photoshop, a chceš robiť retuše, ed...
- Veľmi dobrý článok a pre začiatočníka úplne odrazový mostík. https://ludwaismania1.blogs...
- Nova international a prima lus majú vysporiadané pravs ale aj CNN prima News
- Tv Joj nijako neobmedzuje šírenie médii, ktoré majú vysporiadané licenčné práva pre Slov...
- Nech televizie vrátia naspäť originál verzie a tie internationali nech zrušia. Každý si ...
Kritika
Vieš ako robiť veci lepšie? Pomôž našim odvážnejším členom a skritizuj im projekty!
Reklama
Seriály zo Zajtra.sk
· Ako písať blog
· Ako sa stať PHP ninja s Yii Frameworkom
· Aplikácie pre Facebook
· CSS triky
· iOS vývojára príhody a skúsenosti
· Jednoduché programy, ktoré vám ušetria čas
· Modelovanie webového sídla
· Nauč sa CodeIgniter [HD]
· Nauč sa jQuery [HD]
· Nette PHP framework
· OOP v Javascripte
· Programujeme v Jave
· Programujeme v Lazaruse
· Programujeme v Pythone
· Robíme Eshop v ASP.NET Web Pages
· Slovenskí iOS developeri
· Webdizajn krok po kroku
· Yablkov TurboTip [HD]